נעים בן אליהו

הרב נעים בן אליהו (ד' בחשון תרפ"ד 14 באוקטובר 1923 - ו' באלול תשע"ד 1 בספטמבר 2014) היה רב בשכונת הבוכרים בירושלים וראש ישיבת בן איש חי.

קורות חייו
נולד בד' בחשון תרפ"ד בעיר העתיקה בירושלים לרב סלמאן אליהו, מקובל שעלה מבגדאד לפי הוראת רבו ה"בן איש חי", ולמזל לבית צדקה, אחותו של הרב יהודה צדקה ונכדת אחותו של הרב יוסף חיים (ה"בן איש חי"). העוני בביתם היה רב ובגיל שש עשרה נפטר אביו.

בילדותו למד בתלמוד תורה בני ציון, ולאחר מכן בישיבת פורת יוסף אצל הרב עזרא עטיה והרב צדקא חוציין, יחד עם ידידיו הרב עובדיה יוסף והרב בן ציון אבא שאול.

בראשית דרכו, ובדומה לאחיו הרב מרדכי אליהו וחכם שמעון בן אליהו, בחר בשם נעים בן אליהו.

היה לוחם בהגנה ואף נפצע בקרבות מלחמת העצמאות, נישא לרחל, כיהן כמורה בסמינר הישן בירושלים והקים בית ספר בשכונת קטמונים בירושלים.

שימש במשך שנים כרב בשכונת הבוכרים בירושלים. היה מקורב לרב עובדיה יוסף.

נפטר בו' באלול תשע"ד ונקבר בהר המנוחות, בחלקת המשפחה והבבלים לסמיכות לרב יצחק כדורי ועוד מקובלים רבים בחלקה הקרובה לאחיו הרב מרדכי אליהו.

אילן יוחסין

קישורים חיצוניים
 הרב אפרים בן פורת נפרדים מהרב נעים בן אליהו - יום ליום באתר הידברות.
 שיעור מהרב, באתר ערוץ מאיר
 דמותו של הרש"ש מפי הרב המקובל נעים בן אליהו, באתר קול ישראל
 

אנשי היישוב ילידי הארץ
בוגרי ישיבת פורת יוסף
רבנים חרדים ישראלים
רבנים ספרדיים ישראלים
רבנים מקובלים ישראלים
יהודים הקבורים בהר המנוחות
בוגרי תלמוד תורה בני ציון
ירושלים: רבנים
לוחמי ההגנה
משפחת אליהו
ישראלים שנולדו ב-1923
ישראלים שנפטרו ב-2014